User:LeoStephenTwain/sandbox

समीर सेन (जन्म, 5 नवंबर 1971) एवरस्टोन ग्रुप के सह-संस्थापक और मुख्य कार्यकारी अधिकारी हैं, जिसका मुख्यालय सिंगापुर में है। एवरस्टोन के सह-संस्थापक होने के साथ साथ, वह फर्म के प्रबंधन की भी देखरेख करते हैं।

सेन ने गोल्डमैन साक्स के साथ 11 साल तक काम किया। इसके बाद उन्होंने  किशोर बियानी के साथ मिलकर फ्यूचर कैपिटल होल्डिंग्स (एफसीएच) बनाई। 2006 में, उन्होंने एफसीएच को एवरस्टोन कैपिटल की व्यक्तिगत इक्विटी शाखा के तौर पर स्थापित किया। 2009 में, बियानी के साथ अपने व्यावसायिक संबंधों  पर पूर्ण विराम लगते हुए उन्होंने एवरस्टोन को खरीदा।

प्रारंभिक जीवन / शिक्षा
समीर सेन का जन्म बांद्रा में हुआ और उन्होंने मुंबई विश्वविद्यालय के सिडेनहैम कॉलेज से बी.कॉम में स्नातक की उपाधि प्राप्त की। तत्पचात, उन्होंने मैसाचुसेट्स विश्वविद्यालय से बीबीए की डिग्री भी प्राप्त की। समीर ने कॉर्नेल यूनिवर्सिटी के जॉनसन ग्रेजुएट स्कूल ऑफ मैनेजमेंट से एमबीए की पढ़ाई पूरी की।

व्यवसाय
समीर सेन ने गोल्डमैन साक्स के साथ प्रबंध निदेशक, विशेष निवेश समूह (अंतर्राष्ट्रीय) के प्रमुख और संस्थागत धन प्रबंधन (ईएमईए) के रूप में काम किया।

गोल्डमैन साक्स के बाद, वह फ्यूचर कैपिटल होल्डिंग्स ( एफसीएच ) के गठन के लिए  किशोर बियानी के साथ व्यावसायिक तौर पर जुड़े । 2006 में, सेन और अतुल कपूर ने एक वित्तीय सेवा व्यवसाय- एवरस्टोन स्थापित किया। हालांकि, व्यापार सम्बंधित मुश्किलें आने के कारण उन्होंने विभाजन करने का फैसला किया। उन्होंने बियानी से अलग होकर एवरस्टोन को खरीद लिया। इसके तहत सारी संपत्ति और देनदारियों को स्थानांतरित कर दिया गया जिसमें ब्लू फूड्स भी शामिल था।

2008 तक ब्लू फूड्स को कारोबार में भारी नुकसान हो रहा था। सेन द्वारा हस्तक्षेप किए जाने के बाद व्यवसाय ने अपनी प्रक्रियाओं में महत्वपूर्ण परिवर्तन देखा और ऋण मुक्त भी हुआ। 2012 में, इसने 200 करोड़ रुपये का राजस्व अर्जित किया। द एवरस्टोन ग्रुप के सह-संस्थापक और सीईओ के रूप में, सेन एफ एंड बी एशिया नामक एक मंच भी चलाते हैं जिसके तहत एवरस्टोन भारत और इंडोनेशिया में फास्ट फूड फ्रैंचाइज़ी बर्गर किंग एवं इंडोनेशिया में डोमिनोज़ को नियंत्रित करता है। समूह ने आईटी उद्योगों, आईटी सक्षम सेवा व्यवसाय, शिक्षा, हेल्थकेयर और फार्मास्यूटिकल्स की कई कंपनियों में भी निवेश किया है।

समीर सेन इंडोस्पेस लॉजिस्टिक्स पार्क के साथ भी जुड़े हुए हैं जो निजी इक्विटी फर्म एवरस्टोन कैपिटल और यूएस-आधारित रियल्टरम ग्रुप के बीच एक संयुक्त उद्यम है। 2018 तक, कंपनी ने दो औद्योगिक अचल संपत्ति निधियों में $ 584 मिलियन जुटाए।

व्यक्तिगत जीवन
समीर शौकिया तौर पर एक वाइन कलेक्टर हैं और समकालीन कला और वास्तुकला से ख़ासा लगाव करते हैं। उन्हें घूमना पसंद है। साथ ही साथ, वह एक खाद्य पारखी होने की भी प्रतिष्ठा रखते हैं।

समीर ईवाई एंटरप्रेन्योर ऑफ द ईयर इंडिया 2018 पुरस्कार कार्यक्रम के लिए आठ सदस्यीय जूरी का भी हिस्सा रहे थे।

लोकोपकार
समीर सेन प्रथम नामक संस्था से जुड़े हुए हैं जो शिक्षा के क्षेत्र में कार्य करती है | वह लड़कियों की शिक्षा के लिए एक माध्यमिक विद्यालय, अवसरा अकादमी के संस्थापक सदस्य और ट्रस्टी भी हैं। उनका समूह मुक्ति नामक संस्था का समर्थन करता है जो महिला सशक्तिकरण की ओर लक्षित है। बोर्ड सदस्यता और संबद्धता समीर सेन विभिन्न क्षमताओं में कई कंपनियों से जुड़े हैं। वह वर्तमान में इंडोस्टार कैपिटल फाइनेंस लिमिटेड के गैर-कार्यकारी निदेशक के रूप में सेवारत हैं; निदेशक, सेंट्रम इन्वेस्टमेंट्स लिमिटेड; नामांकित निदेशक, वीएलसीसी हेल्थ केयर लिमिटेड; निदेशक एंबिट निवेश सलाहकार कंपनी लिमिटेड; स्वतंत्र निदेशक, पेगासस एसेट रिकंस्ट्रक्शन प्राइवेट लिमिटेड; और निदेशक, फ्यूचर मीडिया इंडिया लिमिटेड।